Angliya chempionati o‘yinida futbol ishqibozi jarohat olgan hakam o‘rniga maydonga tushdi

Maykl Xerdl Angliya chempionati 4-divizionining “Nyuport” va “Portsmut” o‘rtasidagi o‘yinida jarohat olgan to‘rtinchi hakam o‘rniga maydonga tushdi. Bu haqda “Gazeta.ru” xabar bermoqda.

Birinchi taym oxirida hakam jarohat olib, ishini davom ettirolmay qoldi. Shundan so‘ng stadion suxandoni hakamlik tajribasi bor kishi kerakligini e’lon qildi. Bu iltimosga javoban “Portsmut”ning 28 yoshli ishqibozi maydonga tushib keldi.
“O‘yindan so‘ng ‘Nyuport’ murabbiyi qo‘limni qisib, ishonchni oqlaganim va ikkinchi taymni yaxshi o‘tkazganimni aytdi. Yakunda o‘yin uchun 3 daqiqa qo‘shib berdim. Nega shuncha vaqt qo‘shganimni so‘ragan bosh hakamga har bir o‘yinchi almashuvi uchun 30 soniya talab etilishi, bunday almashuvlar esa oltita bo‘lganini aytdim”, — deya hikoya qiladi Xerdl.
Darvoqe, “Nyuport” maydonida kechgan o‘yin “Portsmut” foydasiga (0:1) hal bo‘ldi.